laion/Wikipedia-Exotic huggingface dataset:
ז'ורז' לאראק

ז'ורז' לאראק (באנגלית: Georges Laraque; נולד ב-7 בדצמבר 1976) הוא שחקן הוקי קרח לשעבר בליגת ה-NHL, פוליטיקאי, פעיל טבעוני לזכויות בעלי חיים ופרשן ספורט קנדי. לאראק נולד במונטריאול קנדה כבן בכור, מתוך שלושה אחים, לאוולין (אחות) ולאדי (מהנדס) לאראק, שהיגרו מהאיטי לקנדה בשנת 1975 לערך. בילדותו, שיחק בעיקר בכדורגל, אך עסק גם בהחלקה על הקרח ובג'ודו. בשנת 2009, אימץ אורח חיים טבעוני לאחר שצפה בסרט התיעודי ארת'לינגס, והחל לפעול לקידום טבעונות. לאראק השתתף בקמפיין של PETA ופתח במונטריאול שתי מסעדות טבעוניות. בין השנים 2010–2013, היה סגן יו"ר המפלגה הירוקה של קנדה (אנ'). בשנת 2011, הוציא לאור את האוטוביוגרפיה Georges Laraque: The Story of the NHL's Unlikeliest. לאראק עסק גם בפרשנות ספורט בערוץ הספורט הקנדי TVA Sports (אנ'), אולם בשנת 2012 עזב תפקיד זה כדי לכהן כנשיא איגוד השחקנים של ליגת ההוקי הקנדית (אנ'). מאז פרישתו מהחיים הפוליטיים והספורטיביים, לאראק נושא ברחבי העולם הרצאות בנושאי ספורט, גזענות, בריונות, טבעונות, פעילות הומניטרית ופעילות פוליטית. בשנת 2008, זכה בפרס Edward J. DeBartolo על פעילותו בקהילה ובארגוני צדקה. בתחילת הקריירה שלו, שיחק לאראק בליגת ה-AHL. בשנת 1995, נבחר בדראפט לשחק בליגת ה-NHL בקבוצת אדמונטון אוילרס. לאראק, שהיה ידוע בכינוי “The Rock” (בעברית: 'הסלע'), שיחק ב-NHL בין השנים 1996–2010 בעמדת החלוץ הימני ותיפקד גם כ"אנפורסר" (אנ'). במהלך 13 שנות הקריירה שלו בליגה זו, שיחק בקבוצות אדמונטון אוילרס, אריזונה קויוטיס, פיטסבורג פינגווינס ומונטריאול קנדיאנס. בשנת 2003, זכה בתואר 'הלוחם הטוב ביותר' מטעם מגזין The Hockey News (אנ'), ובשנת 2008, זכה בתואר 'האנפורסר הטוב ביותר' מטעם מגזין ספורטס אילוסטרייטד. בשנת 2010, הודיע על פרישה עקב שתי פריצות דיסק מהן סבל, אולם בשנת 2015 חזר לשחק הוקי קרח בקבוצת Lokomotiv Fana הנורווגית. באותה השנה, פרש באופן סופי מקריירת המשחק בהוקי קרח. מדיה וקבצים בנושא ז'ורז' לאראק בוויקישיתוף אתר האינטרנט הרשמי של ז'ורז' לאראק ז'ורז' לאראק, ברשת החברתית פייסבוק ז'ורז' לאראק, ברשת החברתית אקס (טוויטר) ז'ורז' לאראק באתר של ה-NHL Profile: Getting to Know Georges Laraque, readersdigest.ca Georges Laraque: Vegetarian Testimonial, peta.org A Vegan Life, georgeslaraque.com Georges Laraque, vegan ice hockey player, Great Vegan Athletes Ex-Hab Georges Laraque joins forces with Green Party, theglobeandmail.com, FEBRUARY 13, 2010 Green Party names ex-NHLer Laraque deputy leader, cbcnews, July 31, 2010 Georges Laraque quitte TVA Sports, lapresse.ca, 11 septembre 2012 Georges Laraque Number One Enforcer in the NHL, haitiobserver.com, November 7, 2012 The Strength To Believe – My Interview With Georges Laraque, rabidhabs.com, November 25, 2014 GEORGES LARAQUE IS MAKING A COMEBACK, AND HE’S DOING IT IN NORWAY, thehockeynews.com, Jan 16, 2015 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ז'ורז' לאראק".
אל-מהדי קרסלה

אל-מהדי פרנסואה קרסלה-גונזאלס (בערבית: المهدي كارسيلا; נולד ב-1 ביולי 1989) הוא כדורגלן בלגי-מרוקאי המשחק בסטנדרד לייז' בעמדת הקשר התקפי. קרסלה נולד בלייז', בלגיה לאב ספרדי ואם מרוקאית. הוא בוגר מחלקת הנוער של סטנדרד לייז'. ב-13 בספטמבר 2008 ערך קרסלה את הופעת הבכורה שלו בקבוצה הבוגרת בניצחון 0–2 נגד קורטרייק. ב-18 בדצמבר 2008 ערך את הופעת הבכורה שלו בגביע אופ"א בהפסד 0–3 לשטוטגרט. את העונה קרסלה סיים עם 12 הופעות בלייז'. ב-15 באוגוסט 2009 קרסלה הבקיע את שער הבכורה שלו בקבוצה הבוגרת בניצחון 1–5 נגד רוסלארה. ב-24 בנובמבר הורחק במשחק ליגת האלופות נגד ארסנל לאחר שהטה את ראשו לססק פברגאס בירידה לחדר ההלבשה ובנוסף הורחק ממשחק נוסף. את עונת 2009/2010 סיים עם 5 שערים ב-44 משחקים בכל המסגרות. בסוף שנת 2010 נכלל ברשימת 100 השחקנים הצעירים הטובים ביותר בעולם של המגזים "דון באלון". במהלך משחק הליגה מול גנק שנערך ב-17 במאי 2011, קרסלה-גונזאלס איבד את הכרתו לאחר שכריס מאבינגה בעט בראשו והותיר אותו עם שברים בפנים ובשיניו אשר אילץ אותו לעבור ניתוח. את העונה סיים כמלך שערי הקבוצה עם 14 שערים. בספטמבר 2011 קרסלה חתם לארבע שנים באנז'י מחצ'קלה תמורת 5.7 מיליון אירו והצטרף לחברו לנבחרת מבארק בוסופה. בעונתו הראשונה בקבוצה קרסלה רשם רק 8 הופעות וזאת בגלל הפציעה בסוף העונה הקודמת והשתתפותו בגביע אפריקה לאומות 2012. ב-5 באוגוסט 2012 הוא הבקיע את שער הבכורה שלו עבור המועדון במשחק הליגה נגד אמקאר פרם. בקיץ 2013 חזר לסטנדרד לייז'. במהלך משחק הליגה נגד לובן שנערך ב-8 בדצמבר 2013, ביורן רוטין שחקנה של לובן ביצע עבירה על קרסלה ונראה מחויך. כתגובה הכה אותו קרסלה והורחק, ובהמשך הורחק על ידי ההתאחדות הבלגית מארבעה משחקים נוספים. ב-13 ביוני 2015 קרסלה חתם לארבע שנים בבנפיקה ליסבון מליגת העל הפורטוגזית. ב-23 באוגוסט ערך את הופעת הבכורה שלו בליגה בהפסד 0–1 לארוקה, ואת שער הבכורה שלו הבקיע בניצחון 1–2 נגד ויאננסה במסגרת הגביע הפורטוגזי. ב-31 באוגוסט 2016 חתם בגרנדה מליגת העל הספרדית לארבע שנים. בסיום העונה גרנדה ירדה לליגה השנייה וקרסלה שוחרר מהמועדון. ב-7 ביולי 2017 חתם באולימפיאקוס היוונית. לקרסלה היו שלוש מדינות אותן יכול היה לייצג: בלגיה מולדתו, ספרד ארץ מוצאו של אביו ומרוקו ארץ מוצא של אמו. בשנת 2009 בחר בנבחרת בלגיה וב-17 בנובמבר 2009 ערך את הופעת הבכורה שלו בנבחרת בניצחון 0–2 נגד קטר. מאז הספיק לרשום עוד הופעה, אך בדצמבר 2010 התחרט והחליט לייצג את נבחרת מרוקו ומכיוון ששיחק רק במשחקי ידידות במדי בלגיה, המעבר יצא לפועל כחוק. בפברואר 2011 ערך את הופעת הבכורה שלו בנבחרת בניצחון 0–3 נגד ניז'ר. קרסלה השתתף הנבחרת בגביע אפריקה לאומות בשנים: 2012 ו-2017. ב-11 באוקטובר 2016 הבקיע את שער הבכורה שלו בנבחרת בניצחון 0–4 נגד קנדה. סטנדרד לייז' ליגת העל הבלגית: 2008/2009 הגביע הבלגי: 2010/2011 הסופר קאפ הבלגי: 2009 בנפיקה ליסבון ליגת העל הפורטוגזית: 2015/2016 גביע הליגה הפורטוגזי: 2015/2016 הסופר קאפ הפורטוגזי: 2016 מדיה וקבצים בנושא אל-מהדי קרסלה בוויקישיתוף אל-מהדי קרסלה, ברשת החברתית אקס (טוויטר) אל-מהדי קרסלה, באתר Transfermarkt אל-מהדי קרסלה, באתר Soccerway אל-מהדי קרסלה, באתר WorldFootball.net אל-מהדי קרסלה, באתר National Football Teams אל-מהדי קרסלה, באתר FootballDatabase.eu
TV3 Puls

TV3 Puls הוא ערוץ טלוויזיה המשדר בדנמרק. הערוץ התחיל את שידוריו ב-23 במרץ 2009. הערוץ משדר תוכניות סגנון חיים ואירועי ספורט כמו פורמולה 1. TV3 (דנמרק) TV3+ (דנמרק) TV6 (אסטוניה) Viasat קרסטן ג'נסן, TV3 Pulse - ערוץ חדש מ 23 מרס, באתר tvnyt.com, ‏30-01-2009 (בדנית) (ארכיון)
בלדונה

בלדונה (שם מדעי: Atropa belladonna) הוא צמח רב-שנתי ממשפחת הסולניים הגדל בר במערב אסיה, צפון אפריקה ואירופה. השם בלדונה, שמשמעותו באיטלקית הוא "אישה יפה", מקורו במנהג מתקופת הרנסאנס, כאשר נשים נהגו להוסיף לעיניהן טיפות של נוזל המופק מהצמח, נוזל שהרחיב את אישוני עיניהן, מה שנחשב ליפה. הבלדונה יכול להגיע לגובה של עד שני מטרים ויש לו פרחים בצורת פעמון בצבע חום-סגול, שמהם מתפתחים פירות כדוריים, תחילה ירוקים ובהמשך שחורים מרובי זרעים. אורך העלים מגיע עד 16 סנטימטרים. השורש לבן ומעובה. הפריחה מתרחשת בחודשי הקיץ, יוני עד אוגוסט. הצמח כולו ובעיקר השורש מכיל כעשרים אלקלואידים פעילים, כולל אטרופין, היוסציאמין וסקופולמין. כל חלקי הצמח רעילים לאדם ולבעלי חיים. מדיה וקבצים בנושא בלדונה בוויקישיתוף בלדונה, באתר ITIS (באנגלית) בלדונה, באתר NCBI (באנגלית) בלדונה, באתר האנציקלופדיה של החיים (באנגלית) בלדונה, באתר Tropicos (באנגלית) בלדונה, באתר GBIF (באנגלית) בלדונה, באתר The Plant List (באנגלית) בלדונה, באתר IPNI (באנגלית) בלדונה, באתר אנציקלופדיה בריטניקה (באנגלית) בלדונה באתר גאמנון
חיימה פנדו

חיימה מנואל פנדו קאנו (בספרדית: Jaime Manuel Penedo Cano; נולד ב-26 בספטמבר 1981) הוא כדורגלן עבר פנמי ששיחק בעמדת השוער. זכותו 137 הופעות בנבחרת פנמה. פנדו התחיל את הקריירה שלו בקבוצת אסטודיאנטס דה פנמה ממנה עבר לפלאזה אמאדור ובמשך שיחק עם אראבה אונידו. בקיץ 2005 חתם בקליארי מהסרייה א' בה לא רשם דקות משחק ועונה לאחר מכן חתם באוסאסונה ושיחק בקבוצת המילואים. בקיץ 2007 חתם במוניסיפל מליגת העל הגואטמלית בה שיחק 6 עונות. ב-5 באוגוסט 2013 חתם בלוס אנג'לס גלאקסי מה-MLS בה שיחק שנתיים. בשנת 2016 חתם בסאפריסה הקוסטה ריקאית. בקיץ 2016 חתם בדינמו בוקרשט מליגת העל הרומנית. בינואר 2019 הודיע על פרישה ממשחק. פנדו ערך את הופעת הבכורה שלו בנבחרת פנמה ביוני 2003 בניצחון 0-1 נגד קובה. פנדו השתתף עם הנבחרת 6 פעמים בגביע הזהב ופעם אחת בקופה אמריקה 2016. בגביע הזהב 2003 וגביע הזהב 2015 נבחר לשוער הזהב. לזכותו של פנדו 137 הופעות בנבחרת והוא מדורג שני ברשימת שיאני ההופעות בנבחרת בכל הזמנים. אראבה אונידו ליגת העל הפנמית: אפרטורה 2004 קלאסורה 2004 מוניסיפל ליגת העל הגואטמלית: אפרטורה: 2009, 2011 קלאסורה: 2008, 2010 לוס אנג'לס גלאקסי גביע ה-MLS: 2014 דינמו בוקרשט גביע הליגה הרומני: 2016/2017 נבחרת פנמה קופה הסנטרואמריקנה: 2009 אישיים כדורגלן הזהב של גביע הזהב: 2003, 2015 מדיה וקבצים בנושא חיימה פנדו בוויקישיתוף חיימה פנדו, באתר Transfermarkt חיימה פנדו, באתר Soccerway חיימה פנדו, באתר BDFutbol חיימה פנדו, באתר WorldFootball.net חיימה פנדו, באתר National Football Teams חיימה פנדו, באתר FootballDatabase.eu חיימה פנדו, באתר ESPN
פרדריק באזיל

ז'אן פרדריק באזיל (בצרפתית: Jean Frédéric Bazille; במקור, בצרפתית, שם המשפחה נהגה "באזי";‏ 6 בדצמבר 1841 – 28 בנובמבר 1870) היה צייר צרפתי. החל ללמוד רפואה ב-1862, ואז פגש באקראי את האמן פייר-אוגוסט רנואר ונמשך אל עולם האמנות. בין השנים 1862–1863 למד אמנות בסטודיו של שארל גלר. באזיל נהג ליצור יחד עם רנואר, קלוד מונה, אלפרד סיסלי ואדואר מאנה, ועקב מצבו הכלכלי הנוח, תמך בהם כלכלית, השתתף רבות בקניית חומרי הציור שלהם ואף נתן להם מקום בסטודיו הפרטי שלו. באזיל נחשב ביצירתו אימפרסיוניסט. יצירתו המפורסמת ביותר היא "איחוד משפחתי", אותה צייר בשנת 1868. למרות הטענות החוזרות על היותו הומוסקסואל, עובדה זו לא הוכחה מעולם. באזיל נפל בקרב במלחמת צרפת–פרוסיה בשנת 1870, כשהיה בן 29 בלבד. מדיה וקבצים בנושא פרדריק באזיל בוויקישיתוף פרדריק באזיל באתר biography.com פרדריק באזיל, באתר אנציקלופדיה בריטניקה (באנגלית) פרדריק באזיל, באתר "Find a Grave" (באנגלית) ערך זה הוא קצרמר בנושא ציירים ובנושא צרפתים. אתם מוזמנים לתרום לוויקיפדיה ולהרחיב אותו.
אצטדיון פרטיזן

אצטדיון פרטיזן (בסרבית: Стадион Партизанa) הוא אצטדיון כדורגל הממוקם בבלגרד שבסרביה, אשר מכיל 32,710 מקומות ישיבה. האצטדיון נמצא בבעלות קבוצת פרטיזן בלגרד, שעושה בו שימוש במשחקיה הביתיים. מתחם האצטדיון מכיל בתוכו גם פארק עסקים מודרני מלא במלונות, בנייני משרדים, מגרשי טניס ובתי קולנוע רב-תכליתיים. בניית האצטדיון החלה לאחר מלחמת העולם השנייה באזור שבו היה אצטדיון BSK ובנייתו מומנה על ידי הצבא העממי היוגוסלבי. ב-9 באוקטובר 1949 נערך המשחק הראשון באצטדיון שהסתיים בתיקו 1-1 בין יוגוסלביה וצרפת, למרות שבניית האצטדיון טרם הושלמה. ב-22 בדצמבר 1951 הסתיימה בניית האצטדיון שנקרא אצטדיון JNA והכיל אז 15,924 מקומות ישיבה ו-33,000 מקומות עמידה. בין השנים 1957 ל-1987 נערך באצטדיון מצעד יום הנוער ב-25 במאי. בין השנים 1960 ל-1963 האצטדיון שימש גם את הכוכב האדום בלגרד, יריבתה השנואה של פרטיזן. באפריל 1989 רכשה פרטיזן בלגרד את האצטדיון מידי הצבא היוגוסלבי ושמו שונה לאצטדיון פרטיזן. לאחר שאופ"א הכניסה תקנות חדשות בנוגע לאצטדיונים, האצטדיון שופץ בשנת 1998 ומספר המקומות בו הוקטן ל-32,710 מקומות. לאחר העפלתה של פרטיזן לשלב הבתים של ליגת האלופות, בספטמבר 2010 האצטדיון עבר שיפוץ נוסף כאשר הגדרות בו קוצרו מ-2.25 מ' ל-0.70 מ'. ב-20 בספטמבר 2011 האצטדיון אירח לראשונה בתולדותיו משחק במסגרת ליגת האלופות בו הפסידה פרטיזן 3-1 לארסנל האנגלית. מדיה וקבצים בנושא אצטדיון פרטיזן בוויקישיתוף האתר הרשמי של האצטדיון
מעון שגריר ארצות הברית באומות המאוחדות

מעון שגריר ארצות הברית באומות המאוחדות היה ממוקם עד שנת 2015 בסוויטה השוכנת בקומה ה-42 של מלון וולדורף אסטוריה שבניו יורק, שהושכרה על ידי מחלקת המדינה של ארצות הברית. המעון מתואר בדיווחים בעיתונות כ"מפואר", והקמתו של הבית הנוכחי ב-1947 סימנה את הפעם הראשונה בהיסטוריה בה שוכנו מגורי שגריר בבית מלון. ב-2015, לאחר שחברת ביטוח סינית רכשה את מלון וולדורף אסטוריה, עלו חששות לאבטחה וביטחון המידע ומחלקת המדינה האמריקאית שכרה פנטאוז בקומה 40 בבניין מגורים, הנמצא בסמוך לבניין האו"ם בעלות של $58,000 לחודש . ניקי היילי הייתה השגרירה האמריקאית הראשונה שהתגוררה במעון החדש. בשנת 2019 רכשה מחלקת המדינה דירה בקומה ה-37 באותו הבניין בעלות של 15.85 מיליון דולר והפכה אותה לדירת המעון הרשמית. ב-1947, זמן קצר לאחר ייסוד מזכירות האומות המאוחדות בניו יורק, קיבלה מחלקת המדינה של ארצות הברית חוזה שכירות ארוך-טווח עבור תפוסת מערכת חדרים בעבור שגרירה של ארצות הברית מטעם מלון וולדורף אסטוריה, מלון יוקרה שנבנה ב-1931. הקמת בית השגריר בוולדורף אסטוריה הפכה אותו למלון הראשון בהיסטוריה ששיכן בתוכו מגורי שגריר. בשנת 1960, בית עירוני במנהטן, שהוקם במקור על ידי ג'יי. פי. מורגן בשנת 1921, נתרם לממשלת ארצות הברית על ידי הבעלים דאז ארתור יוטון (Houghton) בכוונה שישמש כמעונו של השגריר האמריקאי לאו"ם. עם זאת, השגריר עדלי סטיבנסון קבע כי הבית לא לטעמו ומלון וולדורף אסטוריה ימשיך להיות מעון השגריר. בית עירוני זה, "סאטון פלייס", הוענק מחדש על ידי ארצות הברית לאו"ם וכיום משמש כמקום מגוריו הרשמי של המזכיר הכללי של האומות המאוחדות. ב-1978 דיווח כתב העת "אבוני" כי אנדרו יאנג ומשפחתו בדקו את האפשרות לצאת מהסוויטה בוולדורף אסטוריה ולהיכנס לבית מגורים נורמטיבי במקום. יאנג, שהיה השגריר הראשון שהתגורר בסוויטה עם ילדים צעירים, אמר כי "המעון בוולדורף נחמד מאוד, ונוח, אבל פשוט יש לי בעיה לנסות לגדל ילד קטן בבית מלון". עם זאת, החיפוש "הפך לסוגיה מרכזית באמצעי התקשורת" ויאנג בחר להישאר בסוויטה. החל מ-1999, מחלקת המדינה משלמת 360,000 דולר אמריקני בשנה לחכירת הסוויטה על בסיס נע; החוזה מתחדש מדי עשר שנים עם הארכה אופציונלית אחת או שנתיים לטווח קצר. מדליין אולברייט, ג'ורג' הרברט ווקר בוש, צ'ארלס יוסט, עדלי סטיבנסון, סמנתה פאוור וביל ריצ'רדסון נמנים בין דיירי הסוויטה. במהלך כהונתו כשגריר, העדיף ריצ'רד הולברוק לא להתגורר במלון, ובמקום זאת בחר להשתכן בביתו הפרטי במנהטן. מדיה וקבצים בנושא מעון שגריר ארצות הברית באומות המאוחדות בוויקישיתוף Midtown Shuffle, באתר הניו יורקר, 2 באוקטובר 2015 New U.N. ambassador's perk: A NYC penthouse, באתר CBS‏, 5 ביוני 2013 U.N. to Renovate Secretary General's Residence, באתר וושינגטון פוסט, 8 בדצמבר 2006 הדיווח, באתר גוגל ספרים (באנגלית) US taking 'close look' at Waldorf Astoria hotel sale to Chinese company, באתר הגרדיאן, 13 באוקטובר 2014
שמואל פסברג

שמואל (סטיב) פסברג (נולד ב-1956) הוא פרופסור בחוג ללשון העברית באוניברסיטה העברית בירושלים וחבר האקדמיה ללשון העברית. זוכה פרס לנדאו לשנת 2022. נולד בבת'סדה שליד וושינגטון די. סי.. למד באוניברסיטת הרווארד, השלים תואר בוגר ב-1978 ואת הדוקטורט ב-1984. מלמד בחוג ללשון העברית באוניברסיטה העברית בירושלים ומכהן כ­­ראש החוג. היה הראש האקדמי של תוכנית "רביבים" להכשרת מורים להוראת מדעי היהדות. פסברג עורך יחד עם פרופ' יוחנן ברויאר את כתב העת "מחקרים בלשון". נבחר לחבר-יועץ של האקדמיה ללשון העברית בשנת תשס"ה, ולחבר מלא בשנת תשס"ט. משנת תשע"א הוא עורך משנה של מפעל המילון ההיסטורי ללשון העברית של האקדמיה ללשון העברית. משמש כראש החוג ללשון עברית באוניברסיטה העברית בירושלים. תחומי מחקרו העיקריים הם אלה: לשון המקרא; הקורפוסים העבריים מתקופת הבית השני, ובפרט לשונן של מגילות מדבר יהודה; השפות השמיות; דיאלקטולוגיה ארמית. סוגיות בתחביר המקרא, ירושלים, תשנ"ה. מבוא לתחביר לשון המקרא, ספריית האנציקלופדיה המקראית, מוסד ביאליק, ירושלים, 2018 - תשע"ט. A Grammar of the Palestinian Targum Fragments from the Cairo Genizah, Atlanta, Georgia, 1990 The Jewish Neo-Aramaic Dialect of Challa, Leiden 2010 W.R. Garr & S.E. Fassberg (eds.), A Handbook of Biblical Hebrew, Winona Lake, Indiana, 2016 שמואל פסברג באתר האקדמיה ללשון העברית דף מרצה באתר החוג ללשון העברית באוניברסיטה העברית בירושלים Professor Steven E. Fassberg, האוניברסיטה העברית בירושלים שמואל פסברג (1956-), דף שער בספרייה הלאומית ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
בודו

האם התכוונתם ל... בודו (עם) – קבוצה אתנית עם שאיפה לעצמאות בצפון מזרח הודו. בודו (עיר) – עיירה בנורווגיה בודו (שפה) – שפה סינו-טיבטית גנדאי בודו (budō) - אמנויות לחימה שהתפתחו ביפן קוד בודו (Baudot) - קוד לייצוגם של תווים ששימש בעיקר במכשירי טלפרינטר אישים אמאדו בודו (Boudou) - סגן נשיאת ארגנטינה בודו אלעזר (Bodo או Bodon) - כומר בחצרו של לואי החסיד, מלך הפרנקים במאה ה-9, שהתגייר יעקב בודו – שחקן תיאטרון ישראלי
קספר דולברג

קספר דולברג (בדנית: Kasper Dolberg; נולד ב-6 באוקטובר 1997) הוא כדורגלן דני המשחק בעמדת החלוץ באנדרלכט ובנבחרת דנמרק. דולברג התחיל לשחק כדורגל בקבוצת כדורגל מקומית ובגיל 13 הצטרף למחלקת הנוער של סילקבור. ב-17 במאי 2015 דולברג ערך את הופעת הבכורה שלו בקבוצה הבוגרת בהפסד 0–2 נגד ברונדבי. דולברג הספיק לשחק עוד שני משחקי ליגה במדי הקבוצה. ב-5 בינואר 2015 אייאקס ההולנדית הודיעה כי דולברג יחתום בקבוצה בקיץ על חוזה לשלוש שנים. דולברג אותר על ידי הסקאוט ג'ון סטין אולסן שהביא לאייאקס בעבר שחקנים כמו: זלאטן איברהימוביץ', ויקטור פישר וכריסטיאן אריקסן. ב-13 במאי 2016 דולברג האריך את חוזהו בקבוצה עד שנת 2021. ב-26 ביולי 2016 דולברג ערך את הופעת הבכורה שלו בקבוצה הבוגרת בתיקו 1-1 נגד פאוק סלוניקי בו גם הבקיע את שער הבכורה שלו באייאקס. ב-7 באוגוסט 2016 דולברג ערך את הופעת הבכורה שלו בליגת העל ההולנדית במשחק הליגה נגד ספרטה רוטרדם. שבוע לאחר מכן הבקיע צמד בתיקו 2-2 נגד רודה. ב-20 בנובמבר, דולברג הבקיע שלושער בניצחון 0–5 נגד ניימכן ובכך הפך לזר הצעיר ביותר שכובש שלושער במדי אייאקס. בסיום אותה העונה העפיל עם קבוצתו לגמר הליגה האירופית, ופתח בהרכב קבוצתו שנוצחה 0–2 על ידי מנצ'סטר יונייטד. ב-29 באוגוסט 2019 חתם בניס ששילמה עליו 20.5 מיליון אירו. ב-1 בספטמבר 2022 הושאל לעונה אחת לסביליה. ב-2 בינואר 2023 הושאל להופנהיים עד לסוף העונה. ב-7 ביולי 2023 חתם לארבע שנים באנדרלכט. בצעירותו, דולברג שיחק בכל הנבחרות הצעירות של דנמרק. ב-16 בנובמבר 2016 ערך את הופעת הבכורה שלו בנבחרת בניצחון 1–4 נגד קזחסטן. ב-10 ביוני 2017 הבקיע את שער הבכורה שלו בנבחרת בניצחון 1–3 נגד קזחסטן במסגרת מוקדמות מונדיאל 2018. נכלל בסגל נבחרת דנמרק לטורניר יורו 2024. קבוצתיים אייאקס ליגת העל ההולנדית: 2018/2019 הגביע ההולנדי: 2018/2019 מגן יוהאן קרויף: 2019 אישיים כישרון השנה בדנמרק: 2016 כישרון השנה באייאקס: 2017 כישרון העונה בכדורגל ההולנדי: 2016/2017 מדיה וקבצים בנושא קספר דולברג בוויקישיתוף קספר דולברג, ברשת החברתית אינסטגרם קספר דולברג, באתר Transfermarkt קספר דולברג, באתר Soccerway קספר דולברג, באתר BDFutbol קספר דולברג, באתר WorldFootball.net קספר דולברג, באתר National Football Teams קספר דולברג, באתר FootballDatabase.eu "OFFICIEEL: Kasper Dolberg naar OGC Nice" (בהולנדית). AFC Ajax. 29 באוגוסט 2019. {{cite web}}: (עזרה) Hjulmand har udtaget truppen til EM באתר הרשמי של התאחדות הכדורגל הדנית, 30 במאי 2024 (בדנית)
מיירה הס

מיירה הס (באנגלית: Myra Hess‏; 25 בפברואר 1890 - 25 בנובמבר 1965), פסנתרנית יהודיה בריטית. מיירה הס נולדה בלונדון למשפחה יהודית ולמדה באקדמיה המלכותית למוזיקה אצל טוביאס מאהטאי. הופעת הבכורה שלה הייתה בשנת 1907, בנגינת הקונצרט הרביעי לפסנתר מאת בטהובן בניצוח סר תומאס ביצ'ם. לאחר זאת יצאה למסע הופעות בבריטניה ובאמריקה הצפונית. פרסום רב יותר קנתה בשנות מלחמת העולם השנייה. כיוון שכל אולמות הקונצרטים נסגרו, ארגנה מיירה הס סדרת קונצרטים לשעת צהריים בגלריה הלאומית, וברבים מהם ניגנה בעצמה. לאות הוקרה על הקונצרטים האלה הוענק לה תואר הכבוד Dame בשנת 1941. הס נודעה בעיקר במוצרט, בטהובן ושומאן, אבל היה לה רפרטואר רחב, החל בדומניקו סקרלטי וכלה ביצירות בנות זמנה. היא ניגנה בביצוע בכורה הן את הסונאטה לפסנתר והן את הקונצרטו לפסנתר של האוורד פרגוסון. כמו כן הרבתה לנגן מוזיקה קאמרית וניגנה בדואו פסנתר עם דודניתה, איירין שארר. פרי עבודתה המפורסם הוא עיבוד לפסנתר של פרק המקהלה "Jesu, bleibet meine Freude" מתוך הקנטטה מס' 147 של יוהאן סבסטיאן באך, Herz und Mund und Tat und Leben. מדיה וקבצים בנושא מיירה הס בוויקישיתוף מיירה הס, במסד הנתונים הקולנועיים IMDb (באנגלית) מיירה הס, באתר AllMusic (באנגלית) מיירה הס, באתר MusicBrainz (באנגלית) מיירה הס, באתר Discogs (באנגלית) רות רוזנפלדר, מיירה הס, באנציקלופדיה לנשים יהודיות (באנגלית) מיירה הס, באתר אנציקלופדיה בריטניקה (באנגלית) מיירה הס, באתר "Find a Grave" (באנגלית)
נבל פה

נבל הפה או נבל הלסת הוא אחד מהכלים המוזיקליים העתיקים בעולם.[דרוש מקור] הכלי מורכב מלשונית מתכת גמישה המחוברת למסגרת ברזל או פלדה יצוקה כך שהיא נמצאת בין זרועות המסגרת. קצה לשונית זו מוחזק בפיו של האדם המנגן בכלי, והוא פורט על הלשונית עם אצבעותיו כדי להפיק תווים. לתווים המופקים יש גובה צליל קבוע, אף על פי שעל ידי שינוי כמות האוויר בפה המנגן ניתן ליצור צלילים עיליים שונים, וכך ליצור מלודיות פשוטות. נבל פה מתחלק לשניים: נבל פה אשר מנגנים בו על ידי החזקה בשפתיים, כגון נבל הפה הווייטנאמי. נבל פה אשר מנגנים בו על ידי החזקה בשיניים, בדומה לנבל הפה ההונגרי המוצג בתמונה משמאל. בשני הסוגים פורט המנגן על הלשונית הדקה בעזרת אצבעותיו. ניתן לשנות את גובה הצליל בעזרת שינוי מבנה חלל הפה. על אף שבאנגלית נבל הפה נקרא Jew's harp (נבל יהודי), אין לכלי שום קשר מיוחד ליהודים, וסביר להניח שמקור השם הוא בשיבוש המילים Jaw harp (נבל לסת). להקת הרד הוט צ'ילי פפרז השתמשה בנבל הפה בשירה "Give it Away". הזמר לאונרד כהן מזכיר את נבל הפה בשירו "Last Year's Man", ומשתמש בו בשיר "Bird On The Wire" (אפשר לשמוע את הכלי בבירור בשנייה 0:06). את נבל הפה מחזיקים בעדינות כך שהיד נוגעת רק במסגרת ולא בלשונית, מצמידים את המסגרת לשיניים הקדמיות כשהן מופרדות במקצת והשפתיים מונחות על החלק העליון והתחתון של המסגרת. מנגנים על ידי פריטה לשני הכיוונים של הלשונית. ניתן להשיג צלילים שונים על ידי הזזת הלסת התחתונה והלשון לשינוי חלל הפה או נשיפה ושאיפה בזמן הפריטה. http://www.jewsharpguild.org/ The world's most complete Jew's Harp Collection נבל פה, באתר אנציקלופדיה בריטניקה (באנגלית)
קובץ הרצה

קובץ הרצה (לפי האקדמיה ללשון: קובץ בציע) במדעי המחשב הוא קובץ אשר מכיל נתונים המתורגמים לתוכנית על ידי המחשב. על פי רוב, הקובץ כולל ייצוג בינארי של פקודות מכונה בעבור מעבד מסוים. קיימות מוסכמות לסיומות של שמות קובצי הרצה, לדוגמה: exe, bin. לעיתים תציין מערכת הקבצים, אם קובץ הוא בר-הרצה. באופן תאורטי כל קובץ, אשר קיימת תוכנית מחשב אחרת, למשל מערכת הפעלה, המסוגלת להריץ אותו, הוא קובץ הרצה. כך למשל, אם מותקנת במחשבך סביבת הריצה של ג'אווה תוכל להריץ קובצי JAR. לעיתים כולל קובץ ההרצה מידע אשר אינו חלק מהתוכנית עצמה, כגון מידע על ניפוי שגיאות. קובצי הרצה עשויים לכלול קריאות לשירותים שמספקת מערכת ההפעלה. מכאן אפשר להבין מדוע מרבית קובצי הרצה הם ספציפיים לסביבה בעבורה הם נכתבו. קובץ הרצה המיועד עבור מערכת ההפעלה חלונות (שהיא גם סוג של תוכנית מחשב), לא יוכל לרוץ על מערכת ההפעלה של UNIX. קובץ הרצה הכולל פקודות טקסטואליות הדורשות הידור, ייקרא לרוב קובץ אצווה. COM, DOS Executable – במערכת ההפעלה DOS PE – במערכת ההפעלה חלונות Mach-O – מערכת ההפעלה של מקינטוש Hunk – מערכת ההפעלה AmigaOS מערכת הפעלה Definition of EXECUTABLE, www.merriam-webster.com, ‏2024-02-13 (באנגלית) קֹבֶץ בָּצִיעַ במילון טכנולוגיית המידע: שפות תכנות (תשע"ה), באתר האקדמיה ללשון העברית
העתקה קונפורמית

באנליזה מרוכבת, העתקה קונפורמית היא פונקציה הולומורפית המוגדרת בתחום D, השומרת על הזווית בין עקומים בתחום. תכונה זו שקולה לכך שהנגזרת   f ′ ( z ) {\displaystyle \ f'(z)} לא מתאפסת בתחום D, ולכן גם לכך שהיא חד-חד-ערכית מקומית (סביב כל נקודה יש כדור שבו הפונקציה חד-חד-ערכית). לפי משפט ההעתקה של רימן, כל שני תחומים ששפתם היא מסילה פשוטה (סגורה), קונפורמיים זה לזה; כלומר - קיימת העתקה קונפורמית וחד-חד-ערכית מאחד על השני. העתקה זו היא יחידה, עד-כדי בחירה של נקודה מן השפה שתעבור לנקודה מסוימת מן השפה, ונקודה מפנים התחום שתעבור לנקודה מסוימת מפנים התחום. תכונת הקונפורמיות ניתנת לתיאור גם במונחי מטריצת יעקובי של נגזרות חלקיות של טרנספורמציית קואורדינטות. אם מטריצת יעקובי של ההעתקה היא בכל מקום כפל של סקלר במטריצת סיבוב, אז ההעתקה היא קונפורמית. כל פונקציה הולומורפית (לדוגמה: כל הפולינומים, האקספוננט, סינוס, קוסינוס וכו') היא קונפורמית בכל תחום שבו הנגזרת אינה מתאפסת. מקרה פרטי ומעניין הוא של פונקציית האקספוננט   w ( z ) = e z {\displaystyle \ w(z)=e^{z}} . העתקה זו מעתיקה את הישרים המקבילים לציר המדומה (ישרים מהצורה   R e ( z ) = C {\displaystyle \ Re(z)=C} ) למעגלים ברדיוס   | w | = e C {\displaystyle \ |w|=e^{C}} . את הישרים המקבילים לציר הממשי (מהצורה   I m ( z ) = C {\displaystyle \ Im(z)=C} ) היא מעתיקה לישרים היוצאים מהראשית ויוצרים זווית c עם הציר הממשי   w = e x ( cos ⁡ C + i sin ⁡ C ) {\displaystyle \ w=e^{x}(\cos C+i\sin C)} . אם כן, קיבלנו שההעתקה w מעתיקה "רשת" של ישרים ניצבים ממישור z לישרים ומעגלים ניצבים במישור w. טרנספורמצית מביוס היא ההעתקה   w ( z ) = a z + b c z + d {\displaystyle \ w(z)={\frac {az+b}{cz+d}}} , כאשר a , b , c , d ∈ C {\displaystyle a,b,c,d\in \mathbb {C} } , וכן   a d − b c ≠ 0 {\displaystyle \ ad-bc\neq 0} . טרנספורמציית מביוס היא קונפורמית ובעלת תכונות מעניינות נוספות כגון שמירה על היחס הכפול ועל האינוורסיה. היטל מרקטור הוא דוגמה של שימוש בהעתקה קונפורמית ליצירת מפה קונפורמית. העתקה קונפורמית, באתר MathWorld (באנגלית) העתקה קונפורמית, באתר אנציקלופדיה בריטניקה (באנגלית) העתקות קונפורמיות, דף שער בספרייה הלאומית
פאול קלצקי

פאול קלצקי (בפולנית: Paweł Klecki;‏ 21 במרץ 1900 – 5 במרץ 1973) היה מנצח ומלחין יהודי-פולני. פאול קלצקי נולד בלודז' והצטרף לתזמורת הפילהרמונית שלה בגיל חמש-עשרה. אחרי ששירת בצבא במלחמת העולם הראשונה למד פילוסופיה באוניברסיטה של ורשה ואחר עבר לברלין להמשיך שם בלימודיו. במהלך שנות ה-20 זכו חיבוריו המוזיקליים לעידוד מצד טוסקניני ווילהלם פורטוונגלר, שהרשו לקלצקי לנצח על התזמורת הפילהרמונית של ברלין בשנת 1925. מפאת יהדותו עזב את גרמניה הנאצית בשנת 1933 ועבר לאיטליה, אך האנטישמיות של המשטר הפשיסטי באיטליה דחפה אותו לעבור לברית המועצות בשנת 1936. שלטון הטרור של סטלין אילץ אותו לנוס גם משם והוא עבר לחיות בשווייץ. יצירתו החשובה ביותר של קלצקי היא הסימפוניה השלישית, שהושלמה באוקטובר 1939 ונושאת את כותרת המשנה לזכר. זו יצירה אלגית, הנתפסת כמצבה נעה לקורבנות הנאצים. לאחר שנת 1942 לא הוסיף קלצקי להלחין עוד וטען, שהנאציזם הכחיד את רוחו ואת רצונו לחבר מוזיקה. במהלך השואה נרצחו רבים מבני משפחתו של קלצקי בידי הנאצים, ביניהם הוריו ואחותו. מדיה וקבצים בנושא פאול קלצקי בוויקישיתוף פאול קלצקי, במסד הנתונים הקולנועיים IMDb (באנגלית) פאול קלצקי, באתר AllMusic (באנגלית) פאול קלצקי, באתר MusicBrainz (באנגלית) פאול קלצקי, באתר Discogs (באנגלית)